
สรุปภาวะเศรษฐกิจการคลังจังหวัดพังงา เดือนธันวาคม 2566
  (Phang-Nga Economic and Fiscal Report @ December 2023)
          	 เศรษฐกิจจังหวัดพังงา เดือนธันวาคม 2566 ขยายตัวร้อยละ 8.0 เมื่อเทียบกับ              เดือนเดียวกันในปีก่อน (ขยายตัวร้อยละ 12.7 เมื่อเทียบกับเดือนก่อนหน้า) ยังอยู่ในทิศทางที่ดีทั้งด้านอุปทาน (การผลิต) และด้านอุปสงค์ (การใช้จ่าย) โดยเฉพาะภาคบริการที่เกี่ยวเนื่องกับการท่องเที่ยวและการบริโภคภาคเอกชนยังคงเป็นปัจจัยขับเคลื่อนหลักในการกระตุ้นเศรษฐกิจของจังหวัด ผลผลิตภาคเกษตรกรรมที่ทยอยฟื้นตัวตามฤดูกาล อีกทั้งราคาสินค้าเกษตรที่สำคัญมีราคาสูงขึ้น ภาครัฐมีการเบิกจ่ายเพิ่มขึ้น ขณะที่ภาคเอกชนชะลอการลงทุน สำหรับการจ้างงานในระบบปรับเพิ่มขึ้นต่อเนื่อง อัตราเงินเฟ้อคลี่คลายลง
[bookmark: _Hlk132888330][bookmark: _Hlk109133031][bookmark: _Hlk118293617][bookmark: _Hlk113112026] เศรษฐกิจด้านอุปทาน (การผลิต) ขยายตัวร้อยละ 9.1 เมื่อเทียบกับเดือนเดียวกันในปีก่อน (ขยายตัวจากเดือนก่อนหน้าร้อยละ 19.8) จากการขยายตัวในภาคบริการและผลผลิตภาคเกษตรกรรม   ขณะที่ผลผลิตภาคอุตสาหกรรมยังคงหดตัว
[bookmark: _Hlk122536672]-ภาคบริการขยายตัวร้อยละ 14.7 (ขยายตัวจากเดือนก่อนหน้าร้อยละ 34.9) ตามการขยายตัว                ของจำนวนผู้เยี่ยมเยือน ภาษีบำรุงท้องถิ่นจากโรงแรม และภาษีมูลค่าเพิ่มประเภทโรงแรมและภัตตาคารปรับเพิ่มขึ้น ได้รับแรงกระตุ้นจากมาตรการยกเว้นการยื่นวีซ่า การเข้าสู่ช่วงฤดูกาลท่องเที่ยวของจังหวัดพังงา (High Season) เดือนสิ้นปีและมีวันหยุดยาวถึง 2 ช่วงเวลา รวมถึงเทศกาลคริสต์มาส และกิจกรรม Countdown ส่งท้ายปีเก่าต้อนรับปีใหม่
[bookmark: _Hlk118293020]-ผลผลิตภาคเกษตรกรรมขยายตัวร้อยละ 3.5 (ขยายตัวจากเดือนก่อนหน้าร้อยละ 6.4) สะท้อนได้จากปริมาณยางพาราที่เก็บเกี่ยวได้เพิ่มขึ้นเป็นสำคัญ ด้วยสภาพอากาศที่เอื้ออำนวย ปริมาณฝน             เริ่มลดลง เกษตรกรมีการบำรุงรักษาต้นยางเพื่อเก็บเกี่ยวผลผลิต ส่งผลให้มีปริมาณน้ำยางเพิ่มขึ้น รวมถึงสุกร               และกุ้งขาวแวนนาไม มีผลผลิตออกสู่ตลาดเพิ่มขึ้นเช่นกันตามความต้องการของผู้บริโภคในช่วงวันหยุดยาว                 และเดือนสุดท้ายสิ้นปี ขณะที่ปริมาณผลปาล์มน้ำมันสุก และโค มีผลผลิตลดลง ดัชนีรายได้เกษตรกรเพิ่มขึ้นร้อยละ 8.9 (ขยายตัวจากเดือนก่อนหน้าร้อยละ 2.0) ทั้งด้านผลผลิตและราคา โดยราคาสินค้าเกษตรในภาพรวมปรับเพิ่มขึ้น ทั้งราคายางพาราและผลปาล์มน้ำมันดิบ 
-ผลผลิตภาคอุตสาหกรรมหดตัวร้อยละ -2.3 (หดตัวจากเดือนก่อนหน้าร้อยละ -1.2) สะท้อนได้จากทุนจดทะเบียน และจำนวนโรงงานอุตสาหกรรมปรับลดลง ได้รับปัจจัยกดดันจากข้อกำหนดให้ห้ามตั้ง และขยายโรงงานตามลักษณะประเภทกิจการในพื้นที่ที่กำหนดของจังหวัด ภาวะเศรษฐกิจชะลอตัว ผู้ประกอบการชะลอการลงทุน จึงไม่มีการจดทะเบียนโรงงานแห่งใหม่เพิ่มเติม ส่วนการใช้ไฟฟ้าในโรงงานอุตสาหกรรมเพื่อการผลิตทรงตัว อย่างไรก็ดี อุตสาหกรรมการผลิตหินปูน และแผ่นไม้อัดยางพารา มีปริมาณ                การผลิตที่เพิ่มขึ้น 
[bookmark: _GoBack]
เศรษฐกิจ...
 เศรษฐกิจด้านอุปสงค์ (การใช้จ่าย) ขยายตัวร้อยละ 5.3 เมื่อเทียบกับเดือนเดียวกันในปีก่อน (หดตัวจากเดือนก่อนหน้าร้อยละ -2.5) จากการขยายตัวด้านการบริโภคภาคเอกชน และการเบิกจ่ายภาครัฐ         ส่วนการลงทุนภาคเอกชนหดตัว
[bookmark: _Hlk114840366]-การบริโภคภาคเอกชนขยายตัวร้อยละ 19.9 (ขยายตัวจากเดือนก่อนหน้าร้อยละ 22.2) สะท้อนได้จากยอดภาษีมูลค่าเพิ่มที่จัดเก็บได้ และจำนวนรถจักรยานยนต์จดทะเบียนใหม่เพิ่มขึ้น ส่วนหนึ่ง             เป็นผลจากมาตรการภาครัฐที่ช่วยบรรเทาภาระค่าครองชีพของประชาชน อาทิ การลดค่าไฟฟ้า ราคาน้ำมันเชื้อเพลิง สอดคล้องกับการใช้จ่ายในกิจกรรมภาคบริการด้านการท่องเที่ยว และรายได้เกษตรกรที่ปรับตัวดีขึ้น เป็นปัจจัยหนุนกำลังซื้อภาคครัวเรือน ขณะที่จำนวนรถยนต์ส่วนบุคคลจดทะเบียนใหม่ และภาษีจากฐานบริโภค ปรับลดลง
-การลงทุนภาคเอกชนหดตัวร้อยละ -9.0 (หดตัวจากเดือนก่อนหน้าร้อยละ -5.0)               สะท้อนได้พื้นที่อนุญาตก่อสร้าง จำนวนรถยนต์เพื่อการพาณิชย์จดทะเบียนใหม่ และปริมาณสินเชื่อเพื่อการลงทุนปรับลดลง ผลจากความเข้มงวดในการปล่อยสินเชื่อของสถาบันการเงิน อัตราดอกเบี้ยสินเชื่อที่อยู่ในระดับสูง ธุรกิจด้านการขนส่งชะลอการตัดสินใจซื้อรถในภาคธุรกิจ โดยเฉพาะรถเล็กและรถบรรทุก
-การเบิกจ่ายภาครัฐขยายตัวร้อยละ 6.8 (หดตัวจากเดือนก่อนหน้าร้อยละ -8.5) ถึงแม้ว่า การทบทวนงบประมาณ พ.ศ. 2567 ที่ล่าช้า อย่างไรก็ตาม จังหวัดพังงามีการเบิกจ่ายในรายจ่ายประจำ             และรายจ่ายลงทุนจากงบประมาณเพิ่มขึ้นเมื่อเทียบกับเดือนธันวาคม 2565 อีกทั้งองค์กรปกครองส่วนท้องถิ่น (อปท.) มีการเบิกจ่ายในรายจ่ายลงทุนเพิ่มขึ้นเช่นกัน ส่วนรายจ่ายประจำของ อปท. ในเดือนนี้ปรับลดลง 
[bookmark: _Hlk122537663][bookmark: _Hlk113114748] ดัชนีราคาผู้บริโภคในเดือนธันวาคม 2566 อยู่ที่ระดับ 106.6 เมื่อเทียบกับ                เดือนธันวาคม 2565 ซึ่งเท่ากับ 108.9 ส่งผลให้อัตราเงินเฟ้อทั่วไปของจังหวัดพังงาปรับลดลงร้อยละ -2.1 (อัตราเงินเฟ้อระดับประเทศร้อยละ -0.8) จากการลดลงของราคาสินค้ากลุ่มเนื้อสัตว์ เป็ด ไก่ และสัตว์น้ำ           ผักและผลไม้ เครื่องประกอบอาหาร พาหนะ การขนส่ง และการสื่อสาร รวมถึงราคาสินค้าในกลุ่มพลังงาน                 และอาหารสด สถานการณ์ด้านการจ้างงานมีทิศทางฟื้นตัวตามภาวะเศรษฐกิจของจังหวัด สะท้อนได้จากจำนวนผู้ประกันตนในระบบประกันสังคม (ม.33) ณ เดือนธันวาคม 2566 มีจำนวนเพิ่มขึ้น โดยเฉพาะแรงงานภาคบริการ ขณะที่ผู้ประกันตนเอง (ม.39) มีจำนวนลดลง เช่นเดียวกับจำนวนผู้ประกอบอาชีพอิสระ (ม.40)  ที่เพิ่มขึ้น ผลจากการเข้าสู่ช่วงฤดูกาลท่องเที่ยวของจังหวัดพังงา ผู้ประกอบการภาคบริการและธุรกิจ              ที่เกี่ยวเนื่องยังคงต้องการแรงงานต่อเนื่องเพื่อรองรับภาคบริการ 
 ภาคการคลัง จังหวัดพังงามีดุลเงินงบประมาณขาดดุล -145.3 ล้านบาท ตามรายได้            จากการจัดเก็บภาษีที่ต่ำกว่ารายจ่าย สอดคล้องกับนโยบายการคลังแบบขาดดุล สะท้อนบทบาทในการขับเคลื่อนพยุงเศรษฐกิจจากภาครัฐอย่างต่อเนื่อง โดยมีรายจ่ายรวมเป็นเงิน 229.8 ล้านบาท รายได้จัดเก็บ              รวมเป็นเงิน 84.5 ล้านบาท 
จัดทำโดย...  สำนักงานคลังจังหวัดพังงา  กลุ่มงานนโยบายและเศรษฐกิจจังหวัด
หมายเหตุ...  ประมวลผลข้อมูล ณ วันที่ 22 มกราคม 2567

